દેશમાં 30 ટકા જેટલા બનાવટી ડ્રાઈવિંગ લાયસન્સ ફરી રહ્યાં છે. આ સમસ્યા દૂર કરવા માટે નિયમોમાં ફેરફાર કરવામાં આવી રહ્યો છે. ડ્રાઈવિંગ લાયસન્સ બનાવવા માટે હવે અરજદારે આધાર કાર્ડ આપવું પડશે. જેથી નકલી ડ્રાઈવિંગ લાયસન્સ બનાવવાનું કામ મુશ્કેલ થઈ જશે. હાલ દેશના તમામ રાજ્યોમાં આરટીઓમાં લર્નિંગ લાયસન્સ બનાવવામાં આવે છે, પરંતુ એક નિશ્ચિત સમયમર્યાદા પછી કાયમી લાયસન્સ માટે નવું ફોર્મ ભરવું પડે છે. આ ઉપરાંત ડ્રાઈવિંગ લાયસન્સમાં સરનામા બદલવા માટે દરેક વખતે નવા ફોર્મ ભરવા પડે છે. પરંતુ હવે આ બધી પ્રક્રિયાનો અંત આવશે.